# Osobný počítač VAIO Fit 14E/15ESVF1432/SVF1532

## Nabíjanie zariadenia USB

Povolením nastavení nabíjania cez rozhranie USB môžete zariadenia USB nabíjať aj vtedy, keď je počítač VAIO vypnutý, v režime dlhodobého spánku alebo v režime spánku.

Nastavenia zmeňte, kým je zariadenie USB odpojené od portu USB podporujúceho nabíjanie cez rozhranie USB.

1. Spustite nástroj VAIO Control Center a vyberte položku Hardvér (Hardware). (Informácie o spustení nástroja VAIO Control Center nájdete v časti Spustenie Aplikácie.)
2. Povoľte nastavenie Nabíjanie cez rozhranie USB (USB Charging).
3. Pripojte zariadenie USB k portu USB, vedľa ktorého je vytlačená značka.

   Ak sa po pripojení zariadenia USB k portu USB podporujúcemu nabíjanie cez rozhranie USB nespustí nabíjanie, odpojte a znova pripojte zariadenie.

#### Poznámka

- Po povolení nastavení nabíjania cez rozhranie USB sa zvýši spotreba počítača VAIO v stave vypnutia, v režime dlhodobého spánku alebo spánku, pretože počítač napája port USB, aj keď k nemu nie je pripojené zariadenie USB.

- Ak je zariadenie USB pripojené k portu USB podporujúcemu nabíjanie cez rozhranie USB vybavené funkciou prebudenia na diaľku, po povolení nastavení nabíjania cez rozhranie USB nemožno túto funkciu používať.

#### Rada

- Nastavenia nabíjania cez rozhranie USB sú v predvolenom nastavení zakázané.

Prejsť na začiatok stránky