# Osobný počítač VAIO Fit 14E/15ESVF1432/SVF1532

## Zálohovanie údajov, ak nemožno spustiť systém Windows

Ak nemožno spustiť systém Windows, svoje údaje zálohujte pomocou nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

1. Stlačte tlačidlo ASSIST, keď je počítač VAIO vypnutý.

   Zobrazí sa obrazovka VAIO Care (režim záchrany) (VAIO Care (Rescue Mode)).

2. Vyberte položku Spustiť riešenie problémov (Obnoviť počítač) (Start troubleshooting (recovery)).

   Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

   Počkajte chvíľu, kým sa zobrazí obrazovka Vybrať možnosť (Choose an option).

3. Vyberte položku Riešiť problémy (Troubleshoot) a Riešenia na obnovenie VAIO (VAIO recovery solutions).

   Postupujte podľa pokynov na obrazovke, kým sa nezobrazí obrazovka VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

4. Vyberte položku Nástroje (Tools) a Záchranné údaje (Rescue Data).
5. Postupujte podľa pokynov na obrazovke.

#### Rada

- Ak sa v kroku č. 3 zobrazí okno výberu zobrazovaného jazyka, vyberte požadovaný jazyk a kliknite na tlačidlo OK.

- Nástroj VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions) môžete spustiť aj pomocou médií obnovenia. Ďalšie informácie nájdete v časti Obnovenie nastavení z médií obnovenia.

- Ak vyberiete možnosť Prispôsobená záchrana (Custom rescue), odporúča sa, aby ste ako miesto na uloženie zachránených súborov vybrali externý pevný disk.

#### Poznámky k používaniu nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions)

- So zachránenými súbormi zaobchádzajte opatrne, aby ste ich chránili pred neoprávneným prístupom.

- Skôr než pomocou nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions) spustíte zálohovanie a obnovovanie údajov, vypnite funkciu systému Windows na šifrovanie pevného disku.

  Pomocou médií obnovenia a tejto aplikácie však môžu k nezašifrovaným zachráneným súborom vo vstavanom úložnom zariadení bez problémov získať prístup neoprávnení používatelia. Po použití aplikácie preto nastavte heslo pri zapnutí počítača alebo heslo pevného disku, zapnite funkciu systému Windows na šifrovanie pevného disku a odložte médiá obnovenia na bezpečné miesto, aby ste zachránené súbory chránili pred neoprávneným prístupom.

- Ak chcete obnoviť údaje chránené autorskými právami, napríklad hudobné súbory usporiadané aplikáciami na prehrávanie digitálnych médií, použite nástroj na zálohovanie špecifikovaný aplikáciou, ktorú ste použili na import týchto údajov. Spoločnosť Sony nezaručuje kompatibilitu pri prehrávaní údajov, ktoré sa neobnovia pomocou špecifikovaného zálohovacieho nástroja.

- Nástroj VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions) nepodporuje zálohovanie súboru, ktorého názov vrátane cesty prekročí 260 znakov.

- Používanie nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions) nezaručuje, že sa vytvorí záloha všetkých údajov vo vstavanom úložnom zariadení.

  Spoločnosť Sony nepreberá zodpovednosť za žiadnu stratu údajov, ku ktorej dôjde v dôsledku zálohovania.

- Počas používania nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions) napájajte počítač VAIO pomocou napájacieho kábla alebo sieťového adaptéra.

- Počítač VAIO sa automaticky reštartuje 72 hodín po spustení nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions). Ak 72 hodín uplynulo počas procesu zálohovania, proces sa zastaví a počítač sa reštartuje. Neexistuje žiadny spôsob pokračovania v procese.

- V závislosti od vybratého miesta sa zachránené súbory môžu rozdeliť na dva alebo viac súborov a uložiť na určené miesto alebo premenovať. Na obnovenie zachránených súborov použite nástroj VAIO Nástroj na obnovu údajov (VAIO Data Restore Tool). Ďalšie informácie nájdete v časti Obnovenie údajov pomocou nástroja VAIO Nástroj na obnovu údajov (VAIO Data Restore Tool).

- Ak externý pevný disk alebo optická jednotka nepodporuje pripojenie USB, musíte nainštalovať ovládač.

Prejsť na začiatok stránky

### Súvisiaca téma

- Informácie o zálohovaní
- Informácie o typoch zálohovania
- Obnovenie údajov pomocou nástroja VAIO Nástroj na obnovu údajov (VAIO Data Restore Tool)
- Vytvorenie bodu obnovenia
- Obnovenie systémových súborov pomocou bodu obnovenia, ak nemožno spustiť systém Windows

Prejsť na začiatok stránky