# Osobný počítač VAIO Fit 14E/15ESVF1432/SVF1532

## Kontrola kapacity nabitia batérie

Batéria je spotrebný materiál. Počas jednotlivých cyklov nabíjania a vybíjania sa jej kapacita postupne znižuje. V dôsledku toho sa výdrž batérie skráti, aj keď je úplne nabitá, až napokon dosiahne koniec svojej životnosti.

Ak sa výdrž batérie skráti, vymeňte ju za novú batériu určenú spoločnosťou Sony. Ďalšie informácie o stave nabitia a znižovaní kapacity batérie nájdete v Pomocníkovi.

1. Spustite nástroj VAIO Control Center a vyberte položku Napájanie a batéria (Power and Battery). (Informácie o spustení nástroja VAIO Control Center nájdete v časti Spustenie Aplikácie.)
2. Vyberte položku Podrobnosti (Details) v časti Batéria (Battery) alebo Funkcia starostlivosti o batériu (Battery Care Function).

   Zobrazia sa podrobné informácie o batérii, napríklad kapacita nabitia.

#### Rada

- Povolením funkcie Funkcia starostlivosti o batériu (battery care function) predĺžite životnosť batérie. Vďaka tejto funkcii môžete spomaliť zhoršovanie stavu batérie tým, že obmedzíte maximálnu kapacitu nabitia. Po povolení tejto funkcie sa batéria nenabíja úplne.

Prejsť na začiatok stránky

### Súvisiaca téma

- Predĺženie výdrže batérie
- Poznámky k používaniu batérie
- Nabíjanie batérie

Prejsť na začiatok stránky