# Osobný počítač VAIO Fit 14E/15ESVF1432/SVF1532

## Poznámky k používaniu pamäťových kariet SD

Pred používaním pamäťových kariet SD si prečítajte nasledujúce opatrenia týkajúce sa správneho používania.

- Pamäťovú kartu SD uchovávajte mimo dosahu detí. Hrozí nebezpečenstvo prehltnutia.

- Konektora pamäťovej karty SD sa nedotýkajte prstami ani kovovými predmetmi.

- Pamäťová karta SD obsahuje krehké elektronické súčasti. Nevystavujte ju nárazom, neohýbajte ani ju nenechajte spadnúť.

- Pamäťovú kartu SD nerozoberajte ani neupravujte.

- Pamäťovú kartu SD nenamočte.

- Nepoužívajte ju ani neskladujte na miestach, ktoré sú vystavené:

  - extrémne vysokej teplote, napríklad v aute zaparkovanom na slnku,

  - priamemu slnečnému žiareniu,

  - vysokej vlhkosti alebo korozívnym látkam,

  - nadmernej prašnosti.

- Do zásuvky na pamäťovú kartu SD sa nepokúšajte vkladať pamäťové karty ani redukcie na pamäťové karty iného typu. Nekompatibilné karty a redukcie sa môžu zaseknúť v zásuvke a spôsobiť poškodenie počítača VAIO.

- Na pamäťovú kartu SD chránenú proti zápisu nemožno zapisovať údaje.

- Odporúča sa vytvárať záložné kópie dôležitých údajov.

- Uložené údaje sa môžu stratiť alebo poškodiť v týchto prípadoch:

  - Vyberiete pamäťovú kartu SD alebo vypnete počítač VAIO, kým sa z pamäťovej karty SD čítajú údaje alebo sa na ňu údaje zapisujú.

  - Používate pamäťovú kartu SD na mieste, kde jej používanie môže rušiť statická elektrina alebo elektrický šum.

- Pri prenášaní vložte pamäťovú kartu SD do puzdra, aby ste sa vyhli statickej elektrine.

- Skôr než pamäťovú kartu SD použijete s iným zariadením než s počítačom, napríklad s digitálnym fotoaparátom alebo prenosným prehrávačom hudby, naformátujte (inicializujte) pamäťovú kartu SD pomocou príslušného zariadenia.

  Niektoré zariadenia nemusia podporovať formát súborov určený pre počítače, a preto sa zobrazí hlásenie s odporúčaním naformátovať pamäťovú kartu SD. V takom prípade skopírujte údaje uložené na karte do počítača VAIO a kartu naformátujte pomocou zariadenia. Všetky údaje na pamäťovej karte SD sa po jej naformátovaní odstránia.

  Ďalšie informácie nájdete v príručke dodanej so zariadením.

- Do zásuvky na pamäťovú kartu SD nevkladajte cudzie predmety.

- Pomocou zásuvky na pamäťovú kartu SD možno iba čítať údaje z podporovaných pamäťových kariet alebo zapisovať údaje na takéto karty. Nemožno ju používať na iné účely.

- V počítači VAIO sa testovali a vyhodnotili ako kompatibilné pamäťové karty SD (s kapacitou do 2 GB), pamäťové karty SDHC (s kapacitou do 32 GB) a pamäťové karty SDXC (s kapacitou do 128 GB) dostupné od augusta 2013. Nemožno však zaručiť, že s počítačom budú kompatibilné všetky pamäťové karty SD, SDHC alebo SDXC.

- Zásuvka na pamäťovú kartu SD v počítači VAIO nepodporuje funkciu ochrany autorských práv pamäťových kariet SD, SDHC a SDXC.

- Niektoré typy pamäťových kariet SD, napríklad karty s funkciou UHS (vysokorýchlostný prenos údajov), sa môžu v dôsledku nepretržitého prístupu k pamäťovým kartám mimoriadne zohriať. V takom prípade chvíľu počkajte, kým pamäťová karta nevychladne, a až potom ju vyberte.

Prejsť na začiatok stránky

### Súvisiaca téma

- Vloženie pamäťových kariet SD
- Vyberanie pamäťových kariet SD

Prejsť na začiatok stránky