# Osobný počítač VAIO Fit 14E/15ESVF1432/SVF1532

## Kombinácie a funkcie s klávesom Fn

Ak chcete vykonať akciu spúšťanú pomocou klávesovej skratky, stlačte a podržte kláves Fn a súčasne stlačte ďalší kláves.

Ak napríklad chcete vypnúť zvuk: Fn +(F2)Stlačte a podržte kláves Fn a potom stlačte kláves F2.

Niektoré funkcie klávesnice možno používať iba pri spustenom systéme Windows.

#### Fn +(F1)

Vypína a zapína dotykový panel. Ďalšie informácie nájdete v časti Zapnutie a vypnutie dotykového panela.

#### Fn +(F2)

Vypína a zapína reproduktory alebo slúchadlá.

#### Fn +/(F3/F4)

Opakovaným stláčaním klávesov upravíte hlasitosť reproduktorov a slúchadiel. Ďalšie informácie nájdete v časti Úprava hlasitosti reproduktorov.

Ak chcete hlasitosť znížiť, stláčajte klávesy Fn+F3.

Ak chcete hlasitosť zvýšiť, stláčajte klávesy Fn+F4.

#### Fn +/(F5/F6)

Opakovaným stláčaním klávesov upravíte jas obrazovky LCD počítača. Ďalšie informácie nájdete v časti Zmena jasu obrazovky LCD.

Ak chcete znížiť intenzitu podsvietenia, stláčajte klávesy Fn+F5.

Ak chcete zvýšiť intenzitu podsvietenia, stláčajte klávesy Fn+F6.

#### Fn +(F7)

Prepne výstup na externý displej.

Niekoľkonásobným stlačením klávesov Fn+F7 vyberte požadovaný cieľ výstupu na displej a výber potvrďte stlačením klávesu Enter. Ďalšie informácie nájdete v časti Výber režimov displeja.

#### Fn + Num Lk (Num Lock)

Zapne klávesy, na ktorých sú vytlačené čísla, vo funkcii numerickej klávesnice na zadávanie čísel. (V prípade modelov nevybavených numerickou klávesnicou.)

#### Fn + Scr Lk (Scroll Lock)

Funguje rôznym spôsobom v závislosti od používaných aplikácií. Ďalšie informácie nájdete v Pomocníkovi dodanom s aplikáciou.

#### Fn + Pg Up (Page Up)

Prejde na predchádzajúcu stránku. (V prípade modelov nevybavených numerickou klávesnicou.)

#### Fn + End (End)

Premiestni kurzor na koniec riadka alebo stránky. (V prípade modelov nevybavených numerickou klávesnicou.)

#### Fn + Pg Dn (Page Down)

Prejde na nasledujúcu stránku. (V prípade modelov nevybavených numerickou klávesnicou.)

#### Fn + Home (Home)

Premiestni kurzor na začiatok riadka alebo stránky. (V prípade modelov nevybavených numerickou klávesnicou.)

#### Rada

- Informácie o klávesových skratkách kombinovaných s klávesom(Windows) atď. nájdete v časti Pomoc a technická podpora pre systém Windows (Otvorenie okna Pomoc a technická podpora pre systém Windows).

Prejsť na začiatok stránky