# Osobný počítač VAIO Fit 14E/15ESVF1432/SVF1532

## Zaobchádzanie s diskami (modely vybavené optickou jednotkou)

Prečítajte si nasledujúce pokyny na ochranu údajov uložených na diskoch a na správnu starostlivosť o disky.

- Disk držte za okraje a otvor v strede, ako je znázornené nižšie. Nedotýkajte sa povrchu určeného na nahrávanie (prehrávanie).

  Odtlačky prstov a prach na povrchu disku môžu spôsobiť chybu pri čítaní alebo zápise. Disk musí byť čistý.

- Spoločnosť Sony nepreberá zodpovednosť za žiadne problémy a škody, ktoré vzniknú v súvislosti s lepením samolepiacich štítkov na disky. Pozorne si prečítajte príručku dodanú s aplikáciou na tvorbu štítkov alebo s papierom na štítky a štítky používajte na vlastnú zodpovednosť.

### Správna starostlivosť o disky

- Pri bežnom čistení chyťte disk za okraj a mäkkou tkaninou poutierajte povrch smerom od stredu k okraju, ako je znázornené nižšie.

- Ak je disk veľmi znečistený, navlhčite mäkkú tkaninu vo vode, dobre ju vyžmýkajte a utrite ňou povrch disku. Akúkoľvek zvyšnú vlhkosť utrite suchou mäkkou tkaninou.

- Nepoužívajte rozpúšťadlá, ako sú benzín, riedilo, komerčne dostupné čistiace prostriedky alebo antistatický sprej, ktoré môžu poškodiť disk.

Prejsť na začiatok stránky