# Osobný počítač VAIO Fit 14E/15ESVF1432/SVF1532

## Poznámky k používaniu funkcie siete Wi-Fi(R) (bezdrôtová sieť LAN)

Pred používaním funkcie siete Wi-Fi si prečítajte nasledujúce opatrenia týkajúce sa správneho používania.

- V niektorých krajinách alebo oblastiach môžu používanie produktov siete Wi-Fi obmedzovať miestne predpisy.

- Zariadenia Wi-Fi pracujú v pásme 2,4 GHz, ktoré používajú aj rôzne iné zariadenia. Využívajú technológie na minimalizáciu rádiového rušenia od iných zariadení používajúcich rovnaké pásmo. Rádiové rušenie však môže napriek tomu znížiť komunikačnú rýchlosť, skrátiť dosah komunikácie alebo spôsobiť poruchy komunikácie.

- Ak je povolená funkcia BLUETOOTH aj funkcia siete Wi-Fi v pásme 2,4 GHz počítača VAIO, môže dôjsť k rušeniu a následnej nižšej komunikačnej rýchlosti alebo iným problémom.

- Ak chcete komunikovať prostredníctvom siete Wi-Fi na cestách, pravdepodobne budete musieť uzatvoriť zmluvu s poskytovateľom služby pripojenia k sieti Wi-Fi.

- Komunikačná rýchlosť a dosah sa môžu líšiť v závislosti od nasledujúcich podmienok:

  - vzdialenosť medzi zariadeniami,

  - prítomnosť prekážok medzi zariadeniami,

  - konfigurácia zariadení,

  - podmienky šírenia rádiového signálu,

  - okolité prostredie (vrátane materiálu použitého v stenách a pod.),

  - používané aplikácie.

    Komunikácia sa môže v závislosti od podmienok šírenia rádiového signálu prerušiť.

- Prenosová rýchlosť uvedená v technických údajoch je teoretická maximálna rýchlosť a nemusí odrážať skutočnú prenosovú rýchlosť údajov.

- Skutočná rýchlosť komunikácie nemusí byť taká vysoká ako rýchlosť zobrazená v počítači VAIO.

- Frekvenčné pásma siete Wi-Fi 2,4 GHz a 5 GHz nedokážu medzi sebou komunikovať.

- Prenosovú rýchlosť pri používaní noriem IEEE 802.11g a IEEE 802.11n (2,4 GHz) môže ovplyvniť rušenie spôsobované používaním výrobku, ktorý využíva normu IEEE 802.11b. Pri používaní noriem IEEE 802.11g a IEEE 802.11n sa prenosová rýchlosť tiež automaticky zníži, aby sa zachovala kompatibilita s výrobkom využívajúcim normu IEEE 802.11b. Prenosovú rýchlosť možno znovu zvýšiť zmenou nastavení kanála prístupového bodu.

- Ak chcete funkciu siete Wi-Fi náhle zastaviť, vypnite počítač VAIO a bezdrôtové zariadenia (ak sú pripojené).

- Norma WLAN obsahuje nasledujúce metódy šifrovania: Wired Equivalent Privacy (WEP), čo je bezpečnostný protokol, Wi-Fi Protected Access 2 (WPA2) a Wi-Fi Protected Access (WPA). Oba protokoly WPA2 a WPA, spoločne navrhnuté spoločnosťou IEEE a alianciou Wi-Fi Alliance, sú špecifikáciami noriem založených na medzioperačných bezpečnostných zlepšeniach, ktoré zvyšujú úroveň ochrany údajov a riadenia prístupu pre existujúce siete Wi-Fi. Protokol WPA je navrhnutý tak, aby bol dopredu kompatibilný s normou IEEE 802.11i. Okrem overovania používateľa pomocou protokolov 802.1X a EAP (Extensible Authentication Protocol) využíva zdokonalené šifrovanie údajov TKIP (Temporal Key Integrity Protocol). Šifrovaním údajov sa chráni zraniteľné bezdrôtové spojenie medzi klientmi a prístupovými bodmi. Okrem toho sú k dispozícii ďalšie typické mechanizmy zabezpečenia siete LAN na ochranu súkromia, napríklad ochrana heslom, šifrovanie bez medzifáz, virtuálne súkromné siete a overovanie. Protokol WPA2, druhá generácia protokolu WPA, poskytuje lepšiu ochranu údajov a riadenie prístupu k sieti a je tiež navrhnutý na zabezpečenie všetkých verzií zariadení kompatibilných s normou 802.11 vrátane noriem 802.11b, 802.11a, 802.11g, 802.11n a 802.11ac (koncept) vo viacpásmovom a viacnásobnom režime. Navyše, v zmysle ratifikovanej normy IEEE 802.11i protokol WPA2 poskytuje zabezpečenie na úrovni vládnych inštitúcií implementovaním šifrovacieho algoritmu AES podľa normy FIPS 140-2 od inštitútu National Institute of Standards and Technology (NIST) a overovania založeného na protokole 802.1X. Protokol WPA2 je spätne kompatibilný s protokolom WPA.

Prejsť na začiatok stránky

### Súvisiaca téma

- Informácie o normách siete Wi-Fi(R) (bezdrôtová sieť LAN)
- Začatie komunikácie v sieti Wi-Fi(R) (bezdrôtová sieť LAN)
- Zastavenie komunikácie v sieti Wi-Fi(R) (bezdrôtová sieť LAN)
- Poznámky k používaniu funkcie BLUETOOTH(R)

Prejsť na začiatok stránky